Nemes cél a játszótér! - ,,Saját szakácstanulónktól tanultunk a legfontosabb értékekről" | PR | Szeged - delmagyar.hu
PR > Nemes cél a játszótér! - ,,Saját szakácstanulónktól tanultunk a legfontosabb értékekről"
Gál István szállodaigazgató
A szálloda életében meghatározó szerepet tölt be. A puszta lényéből sugárzó pozitív gondolatok, a történetei és a hozzáállása – azt hiszem, minden kolléga nevében mondhatom – mélyen megérintenek és elgondolkodtatnak bennünket. Mindannyian befogadóbbak, türelmesebbek lettünk, de nemcsak a fogyatékossággal élőkkel szemben, hanem saját mindennapjainkban, a munkánk során is. Úgy is mondhatnám, hogy saját szakácstanulónktól tanultunk a legfontosabb értékekről. A több hónapos közös munka és mindezen élmények miatt döntöttünk úgy, hogy a hotel születésnapját egy olyan célnak ajánljuk, ami maradandó segítséget jelent a sérült gyermekeknek, hozzájárul a sérült és ép gyermekek integrációjához. A GEMMA Központot azért választottuk, mert a képviselői által vallott szemlélet nagyon közel áll a gondolkodásunkhoz.
Az „ünnepeljünk és tegyünk jót, együtt" mottója jegyében az Art Hotel Szeged május 5-én egész napos programmal vár minden érdeklődőt. Délelőtt 10 órától indulnak a gyermekprogramok; a szálloda dolgozói és a GEMMA Központ munkatársai együtt készülnek a gyerekek szórakoztatására. Lesz gyöngyfűzés, festő és kreatív sarok, karikaturista, bohóc, lufihajtogatás, valamint arcfestés. Nagy öröm számunkra, hogy partnereink is a kezdeményezés mellé álltak felajánlásaikkal. A Somogyi-könyvtár mesesarokkal, a Printker Office Land foglalkoztató asztalokkal, az Árboc Egyesület bemutatóval, Kőhalmi Ferenc pedig bűvészműsorral érkezik a családi eseményre. A programok legfőbb üzenete az integráció fontossága. Ennek jegyében a szegedi DemoDekor felajánlásával egy vászonkép is készül majd, amit a résztvevő gyerekek és felnőttek közösen alkotnak meg, egyfajta művészi vendégkönyvként. A műalkotás a GEMMA Központban foglalja el végleges helyét. Az esemény teljes bevételét a GEMMA Központnak ajánlottuk fel, mellyel szeretnénk hozzájárulni a játszóterük megépítéséhez. A gyermekeknek nagyon sokat jelent a játék, sok esetben ez a fejlesztő munka alapja, ami hozzájárul életminőségük javításához és a közös élmények gyűjtéséhez is.
További információért és részletes programokért KATTINTSON!
Tavasszal a ruhatárunk meghatározó darabjait leváltjuk, a sötét színeket világosabb, tavaszi… Tovább olvasom